ΕΚΘΕΣΗ ΤΗΣ ΕΠΙΤΡΟΠΗΣ - Δημοσιονομικές καταστάσεις της Ευρωπαϊκής Κοινότητας Άνθρακα και Χάλυβα στις 23 Ιουλίου 2002 και Δημοσιονομική έκθεση ΕΚΑΧ στις 23 Ιουλίου 2002

ΕΚΘΕΣΗ ΤΗΣ ΕΠΙΤΡΟΠΗΣ

ΕΚΑΧ ΔΗΜΟΣΙΟΝΟΜΙΚΗ ΕΚΘΕΣΗ στις 23 Ιουλίου 2002

Περιεχόμενα // Έκθεση δραστηριότητας

// Λήξη της συνθήκης ΕΚΑΧ

// Διαχείριση των δανειοδοτήσεων και των εγγυήσεων ΕΚΑΧ

// Διαχείριση των δανειοληπτικών πράξεων της ΕΚΑΧ

// Άλλες δραστηριότητες της ΕΚΑΧ

// Εκτέλεση του επιχειρησιακού προϋπολογισμού της ΕΚΑΧ

//

// Έκθεση του Ελεγκτικού Συνεδρίου των Ευρωπαϊκών Κοινοτήτων για τις δημοσιονομικές καταστάσεις της Ευρωπαϊκής Κοινότητας Άνθρακα και Χάλυβα στις 23 Ιουλίου 2002

//

// Δημοσιονομικές καταστάσεις της ΕΚΑΧ

// Ισολογισμός στις 23 Ιουλίου 2002

// Λογαριασμός κερδών και ζημιών για τη χρήση που λήγει στις 23 Ιουλίου 2002

// Κατάσταση διάθεσης του αποτελέσματος για τη χρήση που λήγει στις 23 Ιουλίου 2002

// Σημειώσεις σχετικά με τις δημοσιονομικές καταστάσεις στις 23 Ιουλίου 2002

//

// Παραρτήματα

// Κύρια χαρακτηριστικά των τρεχόντων ληφθέντων δανείων κατά την 23η Ιουλίου 2002

// Δραστηριότητες που αφορούν τον επιχειρησιακό προϋπολογισμό της ΕΚΑΧ

ΕΚΑΧ

// Η Ευρωπαϊκή Κοινότητα Άνθρακα και Χάλυβα ιδρύθηκε δυνάμει της συνθήκης που υπογράφηκε στο Παρίσι στις 18 Απριλίου 1951 από το Βέλγιο, την Ομοσπονδιακή Δημοκρατία της Γερμανίας, τη Γαλλία, την Ιταλία, το Λουξεμβούργο και τις Κάτω Χώρες. Η συνθήκη άρχισε να ισχύει το 1952 για περίοδο πενήντα ετών και έληξε στις 23 Ιουλίου 2002. Την 1η Ιανουαρίου 1973, η Δανία, η Ιρλανδία και το Ηνωμένο Βασίλειο έγιναν μέλη της ΕΚΑΧ. Η Ελλάδα προσχώρησε στη συνθήκη την 1η Ιανουαρίου 1981. Την 1η Ιανουαρίου 1986, η Ισπανία και η Πορτογαλία προσχώρησαν στην Ευρωπαϊκή Κοινότητα Άνθρακα και Χάλυβα. Η Αυστρία, η Φινλανδία και η Σουηδία έγιναν μέλη της ΕΚΑΧ την 1η Ιανουαρίου 1995. Οι δεκαπέντε χώρες μέλη αναφέρονται στο κείμενο που ακολουθεί ως τα «κράτη μέλη».

Επιτροπή // Η Ευρωπαϊκή Επιτροπή ασκεί τις εξουσίες και τις αρμοδιότητες που είχαν ανατεθεί στην πρώην Ανωτάτη Αρχή, σύμφωνα με τους κανόνες που θεσπίζονται από τη συνθήκη ΕΚΑΧ.

//

// Στις 23 Ιουλίου 2002, τα μέλη της Επιτροπής ήταν:

//

// κ. Romano Prodi Πρόεδρος

// κ. Neil Kinnock Αντιπρόεδρος

// κα Loyola de Palacio Αντιπρόεδρος

// Mario Monti Μέλος

// Franz Fischler Μέλος

// Erkki Liikanen Μέλος

// Frits Bolkestein Μέλος

// Philippe Busquin Μέλος

// Pedro Solbes Mira Μέλος

// Poul Nielson Μέλος

// Gόnter Verheugen Μέλος

// Chris Patten Μέλος

// Pascal Lamy Μέλος

// David Byrne Μέλος

// Michel Barnier Μέλος

// Viviane Reding Μέλος

// Michaele Schreyer Μέλος

// Margot Wallstrφm Μέλος

// Antonio Vitorino Μέλος

// Άννα Διαμαντοπούλου Μέλος

//

// Ο τομέας «δανειοληψίας/δανειοδοσίας» καθώς και εκείνος των επενδύσεων ΕΚΑΧ ανατέθηκαν στον κ. Pedro Solbes Mira.

Γενική

Διεύθυνση

«Οικονομικές και

χρηματοδοτικές

υποθέσεις» // Η Γενική Διεύθυνση ECFIN - Διεύθυνση L - διαχειρίζεται τις κυριότερες χρηματοπιστωτικές δραστηριότητες της ΕΚΑΧ, ευρισκόμενη στις 23.07.2002, υπό τη διεύθυνση του κ. Klaus REGLING, Γενικού Διευθυντή της ΓΔ ECFIN, του κ. Paul GOLDSCHMIDT, Διευθυντή της Διεύθυνσης L.

//

Διεύθυνση // Ευρωπαϊκή Επιτροπή

// Γενική Διεύθυνση ECFIN - L

// Centre Wagner

// Rue Alcide De Gasperi

// L - 2920 LUXEMBOURG

// Τηλ. (352) 4301-1

// Φαξ (352) 43 63 22

// Internet: registry@cec.eu.int

//

Ευρώ // Σύμφωνα με το άρθρο 121 της συνθήκης για την ίδρυση της Ευρωπαϊκής Κοινότητας, το τρίτο στάδιο της Οικονομικής και Νομισματικής Ένωσης αρχίζει την 1η Ιανουαρίου 1999. Το Συμβούλιο, που συνεδρίασε σε επίπεδο αρχηγών κρατών ή κυβερνήσεων, επιβεβαίωσε την 3η Μαΐου 1998, ότι το Βέλγιο, η Γερμανία, η Ισπανία, η Γαλλία, η Ιρλανδία, η Ιταλία, το Λουξεμβούργο, οι Κάτω Χώρες, η Αυστρία, η Πορτογαλία και η Φινλανδία πληρούσαν τις απαραίτητες προϋποθέσεις για την υιοθέτηση του ενιαίου νομίσματος, του ευρώ, από την 1η Ιανουαρίου 1999. Η Ελλάδα εισήλθε σ' αυτή την ομάδα χωρών από την 1η Ιανουαρίου 2001. Το Συμβούλιο όρισε αμετάκλητα στις 31 Δεκεμβρίου 1998 [1] (στις 19 Ιουνίου 2000 για την ελληνική δραχμή [2]) τις ισοτιμίες μεταξύ του ευρώ και των νομισμάτων των κρατών μελών που υιοθετούν το ευρώ:

[1] Κανονισμός (ΕΚ) αριθ. 2866/98 του Συμβουλίου (ΕΕ L 359 της 31.12.1998).

[2] Κανονισμός (ΕΚ) αριθ. 1478/00 του Συμβουλίου (ΕΕ L 167 της 07.07.2000).

>ΘΕΣΗ ΠIΝΑΚΑ>

Οι ισοτιμίες που χρησιμοποιήθηκαν για τη μετατροπή σε ευρώ των νομισμάτων των άλλων κρατών μελών και τρίτων χωρών αναφέρονται στη σελίδα

Έκθεση δραστηριότητας

Λήξη της συνθήκης ΕΚΑΧ

Η συνθήκη ΕΚΑΧ έληξε στις 23 Ιουλίου 2002 και η κυριότητα των κεφαλαίων της ΕΚΑΧ επιστρέφει στα κράτη μέλη από τις 24 Ιουλίου 2002 μέχρι την ημερομηνία κατά την οποία τα στοιχεία του ενεργητικού και του παθητικού της ΕΚΑΧ θα έχουν μεταβιβαστεί στην Ευρωπαϊκή Κοινότητα, όπως προβλέπεται από το πρωτόκολλο που έχει προσαρτηθεί στη συνθήκη της Νίκαιας.

Ο τελικός στόχος που δήλωσαν τα κράτη μέλη είναι η μεταβίβαση των κεφαλαίων της ΕΚΑΧ στην Ευρωπαϊκή Κοινότητα (ΕΚ) και η δημιουργία ενός κοινού ταμείου έρευνας στους τομείς που συνδέονται με τις βιομηχανίες άνθρακα και χάλυβα. Ο στόχος αυτός προκύπτει ήδη από το ψήφισμα που εξέδωσε το Ευρωπαϊκό Συμβούλιο στο Άμστερνταμ στις 16 Ιουνίου 1997 και από τα ψηφίσματα που εξέδωσαν το Συμβούλιο και οι αντιπρόσωποι των κυβερνήσεων των κρατών μελών στις 20 Ιουλίου 1998 και 21 Ιουνίου 1999.

Το Ευρωπαϊκό Συμβούλιο της Νίκαιας αποφάσισε να επισυνάψει στη συνθήκη της Νίκαιας ένα πρωτόκολλο σχετικά με τις χρηματοοικονομικές συνέπειες της λήξης της συνθήκης ΕΚΑΧ καθώς και με τη δημιουργία και τη διαχείριση του ταμείου έρευνας για τον άνθρακα και το χάλυβα. Αποφασίστηκε ότι όλα τα περιουσιακά στοιχεία της ΕΚΑΧ κατά τη στιγμή της λήξης της συνθήκης θα μεταβιβαστούν στην Ευρωπαϊκή Κοινότητα από την 24η Ιουλίου 2002. Η καθαρή αξία αυτών των περιουσιακών στοιχείων θεωρείται περιουσιακό στοιχείο το οποίο προορίζεται για την έρευνα στους τομείς που συνδέονται με τη βιομηχανία άνθρακα και χάλυβα. Τα έσοδα που θα παράγονται από αυτό το περιουσιακό στοιχείο θα διατίθενται αποκλειστικά για την έρευνα που πραγματοποιείται στους τομείς αυτούς.

Δεδομένου ότι η κύρωση της συνθήκης της Νίκαιας δεν πραγματοποιήθηκε πριν από τη λήξη της συνθήκης ΕΚΑΧ, τα κράτη μέλη έδωσαν προσωρινή εντολή διαχείρισης στην Ευρωπαϊκή Επιτροπή [3] για να διαχειριστεί την περιουσία της ΕΚΑΧ που είναι υπό εκκαθάριση, εφαρμόζοντας τους ίδιους κανόνες που προβλέπονται στο πρωτόκολλο της συνθήκης της Νίκαιας.

[3] Απόφαση αριθ. 2002/234/ΕΚΑΧ των αντιπροσώπων των κρατών μελών, συνερχόμενων στο πλαίσιο του Συμβουλίου, της 27.02.2002 (ΕΕ L 79 της 22.03.2002, σ. 42).

Διαχείριση των δανειοδοτήσεων και των εγγυήσεων ΕΚΑΧ

Γενική εξέλιξη για το 2002

Με την προοπτική της λήξης της συνθήκης ΕΚΑΧ την 23η Ιουλίου 2002, η Επιτροπή δεν προέβη σε καμία δανειοδοτική πράξη το 2002. Η δραστηριότητά της περιορίστηκε στη διαχείριση των υφιστάμενων δανείων.

Από την αρχή της χρηματοδοτικής της δραστηριότητας, η ΕΚΑΧ κατέβαλε 24,46 δισεκ. ευρώ για δάνεια, εκ των οποίων 23,82 δισεκ. ευρώ προερχόμενα από κεφάλαιο δανεισμού και 643 εκατ. ευρώ από ίδια κεφάλαια (ειδικό απόθεμα και παλαιό ταμείο συντάξεων).

Αν ληφθούν υπόψη οι εγγυήσεις που χορηγήθηκαν κατά την ίδια περίοδο (77,9 εκατ. ευρώ), το συνολικό ποσό των χρηματοδοτικών παρεμβάσεων της ΕΚΑΧ ανέρχεται σε 24,5 δισεκατ. ευρώ.

Κατανομή ανά κράτος μέλος των χορηγηθέντων δανείων από την έναρξη της ΕΚΑΧ

(σε εκατ. ευρώ)

Επιτόκιο 23.07.2002

>ΘΕΣΗ ΠIΝΑΚΑ>

(1) Δάνεια για τη χρηματοδότηση βιομηχανικών επενδύσεων

(2) Δάνεια μετατροπής

Οφειλόμενο υπόλοιπο των δανείων ΕΚΑΧ

Χορηγηθέντα δάνεια τα οποία πληρώθηκαν από κεφάλαιο ληφθέντων δανείων

(σε εκατ. ευρώ)

>ΘΕΣΗ ΠIΝΑΚΑ>

(1) Δάνεια για τη χρηματοδότηση βιομηχανικών επενδύσεων.

(2) Δάνεια μετατροπής.

(3) Δάνεια για τη χρηματοδότηση της ανέγερσης εργατικών κατοικιών.

Χορηγηθέντα δάνεια τα οποία πληρώθηκαν από ίδιους πόρους

(σε εκατ. ευρώ)

>ΘΕΣΗ ΠIΝΑΚΑ>

(1) Δάνεια για τη χρηματοδότηση βιομηχανικών επενδύσεων.

(2) Δάνεια μετατροπής.

(3) Δάνεια για τη χρηματοδότηση της ανέγερσης εργατικών κατοικιών.

Κατανομή των τρεχόντων δανείων σε συνάρτηση με τις ληφθείσες εγγυήσεις

Χορηγηθέντα δάνεια τα οποία πληρώθηκαν από κεφάλαιο ληφθέντων δανείων

Κατανομή κατά χώρα σε συνάρτηση με τις ληφθείσες εγγυήσεις

Υπόλοιπα οφειλόμενα την 23η Ιουλίου 2002

(σε εκατ. ευρώ)

>ΘΕΣΗ ΠIΝΑΚΑ>

(1) Δάνεια χορηγηθέντα κατά πλειονότητα σε χρηματοοικονομικά ιδρύματα για να μεταβιβαστούν στους τελικούς δικαιούχους.

Χορηγηθέντα δάνεια τα οποία πληρώθηκαν από ίδιους πόρους

Κατανομή κατά χώρα σε συνάρτηση με τις ληφθείσες εγγυήσεις

Υπόλοιπα οφειλόμενα την 23η Ιουλίου 2002

(σε εκατ. ευρώ)

>ΘΕΣΗ ΠIΝΑΚΑ>

(1) Δάνεια χορηγηθέντα κατά πλειονότητα σε χρηματοπιστωτικά ιδρύματα για να μεταβιβαστούν στους τελικούς δικαιούχους.

Διαχείριση των δανειοληπτικών πράξεων της ΕΚΑΧ

Το 2002, η ΕΚΑΧ δεν προέβη, με την προοπτική της λήξης της συνθήκης ΕΚΑΧ, σε καμία δανειοληπτική πράξη.

Η δραστηριότητά της περιορίστηκε στη διαχείριση των υφιστάμενων δανείων τα οποία, στις 23 Ιουλίου 2002, αντιπροσώπευαν ένα ποσό 742,5 εκατ. ευρώ (βλέπε παρακάτω πίνακα).

Σύνολο του οφειλόμενου υπολοίπου των δανείων της ΕΚΑΧ στις 23 Ιουλίου 2002

>ΘΕΣΗ ΠIΝΑΚΑ>

Κατάσταση του ενοποιημένου χρέους την 23η Ιουλίου 2002

(σε εκατ. ευρώ)

>ΘΕΣΗ ΠIΝΑΚΑ>

Άλλες δραστηριότητες της ΕΚΑΧ

Ενισχύσεις για την αναπροσαρμογή

[άρθρο 56, παράγραφος 1, σημείο γ),

και παράγραφος 2, σημείο β), της συνθήκης ΕΚΑΧ]

Παραδοσιακές και συμπληρωματικές ενισχύσεις

Οι ενισχύσεις για την αναπροσαρμογή αποτελούν το απαραίτητο συμπλήρωμα της βιομηχανικής πολιτικής που ακολουθείται από την Ευρωπαϊκή Ένωση στους τομείς ΕΚΑΧ. Όταν η παύση λειτουργίας, η μείωση ή η οριστική αλλαγή δραστηριότητας των επιχειρήσεων ή - προκειμένου για τη βιομηχανία άνθρακα - η καθιέρωση νέων τεχνικών και διαδικασιών παραγωγής συνεπάγεται την απώλεια θέσεων απασχόλησης, η Ευρωπαϊκή Ένωση μεριμνά, ιδίως μέσω των μέτρων αναπροσαρμογής, να αμβλύνει τις κοινωνικές επιπτώσεις για τους θιγόμενους εργαζομένους. Συμμετέχει έτσι στη χρηματοδότηση ενισχύσεων που αποβλέπουν ιδίως στον περιορισμό της εισοδηματικής απώλειας των εργαζομένων που θίγονται από τα μέτρα αυτά.

Οι ενισχύσεις αυτές χορηγούνται σύμφωνα με όρους που καθορίζονται στις διμερείς συμβάσεις, οι οποίοι αποτελούν συνάρτηση της κατάστασης στην οποία βρίσκονται οι δικαιούχοι: πρόωρη συνταξιοδότηση, ανεργία, μετάθεση, μετατροπή.

Το ανώτατο μέσο ποσό που χορηγείται ανά εργαζόμενο ανέρχεται σε 3.000 ευρώ. Η καταβολή οποιουδήποτε ποσού από την ΕΚΑΧ γίνεται μόνο υπό τον όρο ότι το ενδιαφερόμενο κράτος μέλος συμμετέχει και εκείνο με την καταβολή ποσού τουλάχιστον ίσης αξίας.

Εξάλλου, εκτός από το «παραδοσιακό» αυτό σύστημα ενισχύσεων που χορηγούνται με βάση το άρθρο 56, παράγραφος 1, σημείο γ) και παράγραφος 2, σημείο β) της συνθήκης, η ΕΚΑΧ ενίσχυσε την παρέμβασή της στον τομέα του άνθρακα.

Πράγματι, σε εφαρμογή της απόφασης της 6ης Σεπτεμβρίου 2000 για τη θέσπιση, για την περίοδο από 1ης Ιανουαρίου 2001 έως την 23η Ιουλίου 2002, ενός προγράμματος συμπληρωματικών κοινωνικών μέτρων για να συνοδεύσει την αναδιάρθρωση της βιομηχανίας άνθρακα (κοινωνικό σκέλος «άνθρακας»), η Επιτροπή ενίσχυσε την κοινοτική συγχρηματοδότηση των μέτρων πρόωρης συνταξιοδότησης, ανεργίας (συμπεριλαμβανομένων των αποζημιώσεων και των επιδομάτων αποχώρησης) ή ανακατάταξης (αποζημιώσεις για την απώλεια μισθού, αποζημιώσεις κινητικότητας κ.λπ.), των οποίων επωφελούνται οι ανθρακωρύχοι που θίγονται από την αναδιάρθρωση. Οι χορηγούμενες συμπληρωματικές ενισχύσεις, στο πλαίσιο αυτού του κοινωνικού σκέλους, ανέρχονται το πολύ σε 4.000 ευρώ κατά μέσο όρο ανά εργαζόμενο, υπέρ των εργαζομένων σε πρόωρη συνταξιοδότηση, και σε 2.000 ευρώ υπέρ αυτών που βρίσκονται σε κατάσταση ανεργίας ή σε ανακατάταξη.

Οι συνημμένοι πίνακες παρουσιάζουν την κατανομή, ανά κράτος μέλος, του αριθμού των δικαιούχων και των πιστώσεων που χορηγήθηκαν το 2002 στο πλαίσιο των «παραδοσιακών» ενισχύσεων και του συμπληρωματικού προγράμματος «άνθρακας», καθώς και τη σωρευτική κατάσταση των πιστώσεων την 31η Δεκεμβρίου 2001 και την 23η Ιουλίου 2002. Δεδομένου ότι η συνθήκη ΕΚΑΧ έληξε στις 23 Ιουλίου 2002, οι φετινές πιστώσεις αναλήψεων υποχρεώσεων είναι οι τελευταίες.

Ενισχύσεις για την έρευνα στον τομέα του χάλυβα

(άρθρο 55 της συνθήκης ΕΚΑΧ)

1.ΈΡΕΥΝΑ ΚΑΙ ΤΕΧΝΟΛΟΓΙΚΗ ΑΝΑΠΤΥΞΗ

Το πρόγραμμα ΕΤΑ της ΕΚΑΧ για τον τομέα του «χάλυβα» του έτους 2002 επιχορηγήθηκε με 52 εκατ. ευρώ για τη χρηματοδότηση σχεδίων έρευνας, πιλοτικών σχεδίων και σχεδίων επίδειξης στο πλαίσιο των ενισχύσεων στην έρευνα «χάλυβα» σύμφωνα με το άρθρο 55 της συνθήκης ΕΚΑΧ.

Η Επιτροπή επέλεξε και χρηματοδότησε 62 σχέδια έρευνας σε σύνολο 130 προτάσεων που έλαβε καθώς και 9 πιλοτικά σχέδια και σχέδια επίδειξης σε σύνολο 20 προτάσεων που έλαβε και οι οποίες ήταν υποψήφιες για οικονομική ενίσχυση.

Το ποσό χρηματοδότησης των σχεδίων έρευνας ανήλθε σε 44,47 εκατ. ευρώ, ενώ για τα πιλοτικά σχέδια και σχέδια επίδειξης ανήλθε σε 7,47 εκατ. ευρώ.

Η κατανομή της χρηματοδότησης (σε %) μεταξύ των διαφόρων τομέων των σχεδίων έρευνας ήταν η ακόλουθη:

- αναγωγή των μεταλλευμάτων: 11 %

- χαλυβουργία: 16 %

- ελασματουργεία: 31 %

- μετρήσεις και αναλύσεις: 7 %

- ιδιότητες και συμπεριφορά κατά τη χρήση: 35 %

Η κατανομή της χρηματοδότησης (σε %) μεταξύ των διαφόρων τομέων των πιλοτικών σχεδίων και σχεδίων επίδειξης ήταν η ακόλουθη:

- παραγωγή χυτοσιδήρου και χάλυβα: 44 %

- συνεχής χύτευση: 21 %

- έλαση και επεξεργασία των προϊόντων: 23 %

- έλεγχος στη γραμμή παραγωγής: 12 %

Οι κυριότεροι στόχοι των σχεδίων αυτών αφορούν τη μείωση του κόστους παραγωγής, τη βελτίωση της ποιότητας και της συμπεριφοράς κατά τη χρήση των προϊόντων, την προώθηση της χρησιμοποίησης του χάλυβα, την επέκταση των τομέων εφαρμογής του χάλυβα, την προσαρμογή των συνθηκών παραγωγής στις περιβαλλοντικές απαιτήσεις και την ανάπτυξη νέων μεθόδων καθώς και τη δοκιμή νέων καινοτόμων εφαρμογών.

2. ΜΕΤΡΑ ΣΥΝΟΔΕΙΑΣ ΚΑΙ ΥΠΟΣΤΗΡΙΞΗΣ

Τα μέτρα αυτά, που επιτρέπουν τη συμπλήρωση ή το συντονισμό των δραστηριοτήτων έρευνας, προορίζονται για την ενίσχυση της αποτελεσματικότητας του προγράμματος.

Η Επιτροπή επιδότησε επίσης την οργάνωση εκδηλώσεων διεθνούς ενδιαφέροντος, στη Γαλλία και στη Γερμανία σχετικά με τις τελευταίες προόδους της τεχνολογίας σιδήρου και χάλυβα όσον αφορά το περιβάλλον.

3. ΝΕΟ ΠΡΟΓΡΑΜΜΑ ΕΡΕΥΝΑΣ «ΧΑΛΥΒΑΣ»

Οι αντιπρόσωποι των κυβερνήσεων των κρατών μελών, που συνήλθαν στο πλαίσιο του Συμβουλίου της 27ης Φεβρουαρίου 2002, έλαβαν απόφαση όσον αφορά τις χρηματοοικονομικές συνέπειες της λήξης της συνθήκης ΕΚΑΧ και το ταμείο έρευνας για τον άνθρακα και το χάλυβα (2002/234/ΕΚΑΧ). Το πρόγραμμα που προβλέπεται στο παράρτημα III της προαναφερόμενης απόφασης πρόκειται να αντικαταστήσει το υφιστάμενο πρόγραμμα έρευνας ΕΚΑΧ και να τεθεί σε εφαρμογή από την Επιτροπή κατά τη διάρκεια του δεύτερου εξαμήνου 2002, θα επιτρέψει τη συνέχιση της έρευνας ΕΚΑΧ μετά τον Ιούλιο του 2002. αποτέλεσε δε αντικείμενο ειδικής έκδοσης του ενημερωτικού δελτίου «Steel RTD Newsletter» που κυκλοφορεί δύο φορές το χρόνο.

Πληροφορίες σχετικά με το νέο αυτό πρόγραμμα διατίθενται στο Διαδίκτυο στην εξής διεύθυνση: (http://www.cordis.lu/coal-steel-rtd/home.html).

Ενισχύσεις για την έρευνα στον τομέα του άνθρακα (άρθρο 55 της συνθήκης ΕΚΑΧ)

Στον τομέα της τεχνικής έρευνας για τον άνθρακα επελέγησαν 14 σχέδια που θα χρηματοδοτηθούν σύμφωνα με το άρθρο 55 της συνθήκης ΕΚΑΧ, και τα οποία αντιπροσωπεύουν συνολικό ποσό ενίσχυσης 19.899.750 ευρώ, στο οποίο προστέθηκε ποσό 100.250 ευρώ για τη διάδοση των αποτελεσμάτων έρευνας καθώς και τα συναφή έξοδα.

Τα σχέδια έχουν ως κύριους στόχους την αποτελεσματική προστασία του περιβάλλοντος και την ευαισθητοποίηση της κοινής γνώμης όσον αφορά το ρόλο του άνθρακα ως πηγής ενέργειας, τη βελτίωση της ανταγωνιστικότητας του άνθρακα και την ορθολογική χρήση των κοινοτικών πόρων. Από το ποσό των 19.899.750 ευρώ που εγκρίθηκε, τα 11.103.420 ευρώ - ήτοι 55,8% του συνόλου - διατίθενται για ερευνητικά σχέδια με συγκεκριμένο αντίκτυπο στο περιβάλλον και ένα ποσό 4.367.190 ευρώ - ήτοι 21,9% του συνόλου - διατίθεται για σχέδια σχετικά με την υγεία και την ασφάλεια στα ορυχεία.

Η χρηματοδοτική κατανομή των διαφόρων τομέων έρευνας ήταν η ακόλουθη:

>ΘΕΣΗ ΠIΝΑΚΑ>

Εκτέλεση του επιχειρησιακού προϋπολογισμού της ΕΚΑΧ

Η αναλυτική κατάσταση των πόρων και των δαπανών παρέχεται παρακάτω σε ό,τι αφορά τον προϋπολογισμό 2002, που καλύπτει την περίοδο από 01.01.2002 έως 23.07.2002, ημερομηνία λήξης της συνθήκης ΕΚΑΧ.

Έσοδα του προϋπολογισμού ΕΚΑΧ

Η Ανωτάτη Αρχή (η Επιτροπή) είναι εξουσιοδοτημένη να προμηθεύεται τα απαραίτητα κεφάλαια για την εκπλήρωση της αποστολής της θεσπίζοντας εισφορά για την παραγωγή άνθρακα και χάλυβα.

Εντούτοις, η Επιτροπή αποφάσισε να θεσπίσει ποσοστό εισφοράς 0 % το 2002, δεδομένου ότι οι προβλέψεις που είχαν εγγραφεί στον ισολογισμό της ΕΚΑΧ στις 31 Δεκεμβρίου 2001 είχαν κριθεί επαρκείς για τη διατήρηση μιας δημοσιονομικής δραστηριότητας ΕΚΑΧ στο ενδεδειγμένο επίπεδο μέχρι τη λήξη της συνθήκης.

Οι πόροι χρηματοδότησης του προϋπολογισμού ΕΚΑΧ το 2002 προέρχονται:

1. από το «καθαρό υπόλοιπο» των χρηματοοικονομικών πράξεων, ιδίως από τους τόκους που προέρχονται από την τοποθέτηση των ρευστών, των αποθεμάτων και από άλλες προβλέψεις που εγγράφονται στον ισολογισμό της ΕΚΑΧ.

2. από την ακύρωση αναληφθεισών υποχρεώσεων που δεν πραγματοποιήθηκαν.

3. από την ανάληψη πρόβλεψης για χρηματοδότηση του επιχειρησιακού προϋπολογισμού ΕΚΑΧ.

4. από διάφορους πόρους.

Για το 2002, οι εισπράξεις αυτές είναι 31 εκατ. ευρώ, 15 εκατ. ευρώ, 79 εκατ. ευρώ και 5 εκατ. ευρώ, αντιστοίχως.

Έτσι, το 2002, τα έσοδα του επιχειρησιακού προϋπολογισμού της ΕΚΑΧ ανήλθαν συνολικά σε 131 εκατ. ευρώ.

Δαπάνες του προϋπολογισμού ΕΚΑΧ

Τα έσοδα του επιχειρησιακού προϋπολογισμού προορίζονται για την κάλυψη των διαφόρων δαπανών που προβλέπει η συνθήκη ΕΚΑΧ.

Έξοδα διοικητικής λειτουργίας

Η συνεισφορά της ΕΚΑΧ στις διοικητικές δαπάνες προβλέπεται στο άρθρο 50 της συνθήκης ΕΚΑΧ και ορίζεται συγκεκριμένα στο πλαίσιο του άρθρου 20 της συνθήκης Συγχώνευσης. Η απόφαση του Συμβουλίου της 21.11.1977, που είχε ληφθεί στο πλαίσιο αυτό, όρισε τη δαπάνη σε ποσό κατ' αποκοπή που αντιστοιχεί σε 5 εκατ. ευρώ ανά έτος.

Prorata temporis οι διοικητικές δαπάνες για το 2002 ανέρχονται έτσι σε 2,8 εκατ. ευρώ.

Κοινωνικές ενισχύσεις

Δυνάμει του άρθρου 56, παράγραφος 1, σημείο γ) και παράγραφος 2, σημείο β) της συνθήκης ΕΚΑΧ, το 2002 αναλήφθηκαν υποχρεώσεις ύψους 56 εκατ. ευρώ για τις ενισχύσεις κοινωνικής αναπροσαρμογής των εργαζομένων ΕΚΑΧ (παραδοσιακή αναπροσαρμογή και κοινωνικά σκέλη «χάλυβα» και «άνθρακα»).

Πράγματι, σύμφωνα με το άρθρο 56, όταν η παύση της λειτουργίας μιας επιχείρησης, η μείωση ή η οριστική αλλαγή της δραστηριότητας επιφέρει απώλειες των θέσεων εργασίας, η Ένωση μεριμνά, κυρίως με μέτρα αναπροσαρμογής, ούτως ώστε να αμβλύνει τις κοινωνικές συνέπειες στους θιγόμενους εργαζομένους. Η Ένωση συμμετέχει επίσης στη χρηματοδότηση ενισχύσεων που χορηγούνται για να περιορίσουν την απώλεια εισοδήματος των εργαζομένων που πλήττονται από τα μέτρα αυτά.

Η χορήγηση αυτής της συνεισφοράς για τις κοινωνικές ενισχύσεις, προϋποθέτει την καταβολή, από το ενδιαφερόμενο κράτος, ειδικής συνεισφοράς, τουλάχιστον ίσης προς το ποσό ενίσχυσης της ΕΚΑΧ.

Οι κοινωνικές ενισχύσεις διατίθενται σύμφωνα με τη διαδικασία που καθορίζεται στις διμερείς συμβάσεις που έχουν συναφθεί με τα κράτη μέλη (πρόωρη συνταξιοδότηση, ανεργία, μετάθεση, αλλαγή επαγγελματικού προσανατολισμού και επαγγελματική κατάρτιση).

Ενισχύσεις για την έρευνα

Δυνάμει του άρθρου 55 της συνθήκης ΕΚΑΧ, το 2002 αναλήφθηκαν υποχρεώσεις ύψους 72 εκατ. ευρώ για τις ενισχύσεις υπέρ της τεχνικής έρευνας στους τομείς του χάλυβα και του άνθρακα.

Οι κύριοι στόχοι των ενισχύσεων για την έρευνα στον τομέα του χάλυβα (52 εκατ. ευρώ) αφορούν τη μείωση του κόστους παραγωγής, τη βελτίωση της ποιότητας και της συμπεριφοράς των προϊόντων, την προώθηση της χρήσης του χάλυβα και την επέκταση των τομέων εφαρμογής καθώς και την προσαρμογή των συνθηκών παραγωγής στις περιβαλλοντικές απαιτήσεις.

Όσον αφορά την έρευνα στον τομέα του άνθρακα (20 εκατ. ευρώ), οι κύριοι στόχοι είναι η μείωση της τιμής κόστους, η αύξηση της απόδοσης των υπόγειων και επιφανειακών εξορύξεων, η βελτίωση της ασφάλειας και των συνθηκών εργασίας, η διατήρηση των νέων αγορών και, κυρίως, η βελτιωμένη χρήση του άνθρακα για την καλύτερη προστασία του περιβάλλοντος.

Εκτέλεση του επιχειρησιακού προϋπολογισμού ΕΚΑΧ για τη χρήση 2002

(σε εκατ. ευρώ)

>ΘΕΣΗ ΠIΝΑΚΑ>

Έκθεση του Ευρωπαϊκού Ελεγκτικού Συνεδρίου

Δημοσιονομικές καταστάσεις της ΕΚΑΧ

Ο ισολογισμός της ΕΚΑΧ, οι λογαριασμοί κερδών και ζημιών και η κατάσταση διάθεσης των αποτελεσμάτων για το οικονομικό έτος που έληξε στις 23 Ιουλίου 2002 υποβλήθηκαν για έγκριση στην Επιτροπή με τη γραπτή διαδικασία αριθ. E/.../2002, της ../../2002, και περιλαμβάνονται στην παρούσα δημοσιονομική έκθεση ακριβώς όπως εγκρίθηκαν από την Επιτροπή.

Ισολογισμός στις 23 Ιουλίου 2002

(ποσά εκφρασμένα σε ευρώ) - πριν από τη διάθεση του αποτελέσματος

Ενεργητικό

>ΘΕΣΗ ΠIΝΑΚΑ>

Ισολογισμός στις 23 Ιουλίου 2002

(ποσά εκφρασμένα σε ευρώ) - πριν από τη διάθεση του αποτελέσματος

Παθητικό

>ΘΕΣΗ ΠIΝΑΚΑ>

Λογαριασμός κερδών και ζημιών για τη χρήση

που λήγει στις 23 Ιουλίου 2002

(ποσά εκφρασμένα σε ευρώ)

Έξοδα

>ΘΕΣΗ ΠIΝΑΚΑ>

Λογαριασμός κερδών και ζημιών για τη χρήση

που λήγει στις 23 Ιουλίου 2002

(ποσά εκφρασμένα σε ευρώ)

Έσοδα

>ΘΕΣΗ ΠIΝΑΚΑ>

Κατάσταση διάθεσης του αποτελέσματος για τη χρήση

που λήγει στις 23 Ιουλίου 2002

(ποσά εκφρασμένα σε ευρώ)

>ΘΕΣΗ ΠIΝΑΚΑ>

ΣΗΜΕΙΩΣΕΙΣ ΣΧΕΤΙΚΑ ΜΕ ΤΙΣ ΔΗΜΟΣΙΟΝΟΜΙΚΕΣ ΚΑΤΑΣΤΑΣΕΙΣ ΣΤΙΣ 23 ΙΟΥΛΙΟΥ 2002

(ποσά εκφρασμένα σε ευρώ)

A. Η ΕΚΑΧ

Η Ευρωπαϊκή Κοινότητα Άνθρακα και Χάλυβα (ΕΚΑΧ) ιδρύθηκε δυνάμει της συνθήκης της 18ης Απριλίου 1951. Σύμφωνα με τους όρους της συνθήκης, η ΕΚΑΧ είχε ως αποστολή να συμβάλει στην οικονομική ανάπτυξη των κρατών μελών με τη δημιουργία κοινής αγοράς άνθρακα και χάλυβα.

Η συνθήκη ΕΚΑΧ έληξε στις 23 Ιουλίου 2002. Το Ευρωπαϊκό Συμβούλιο της Νίκαιας αποφάσισε να επισυνάψει στη συνθήκη της Νίκαιας της 26ης Φεβρουαρίου 2001 [4] πρωτόκολλο σχετικά με τις χρηματοοικονομικές συνέπειες της λήξης της συνθήκης ΕΚΑΧ, καθώς και με τη δημιουργία και τη διαχείριση του ταμείου έρευνας για τον άνθρακα και το χάλυβα. Αποφασίστηκε ότι όλα τα περιουσιακά στοιχεία της ΕΚΑΧ κατά τη στιγμή της λήξης της συνθήκης θα μεταβιβαστούν στην Ευρωπαϊκή Κοινότητα από την 24η Ιουλίου 2002. Η καθαρή αξία αυτών των περιουσιακών στοιχείων θεωρείται περιουσιακό στοιχείο που προορίζεται για την έρευνα στους τομείς που συνδέονται με τη βιομηχανία του άνθρακα και του χάλυβα. Τα έσοδα που θα παράγονται από αυτό το περιουσιακό στοιχείο θα διατίθενται αποκλειστικά για την έρευνα που πραγματοποιείται στους τομείς που συνδέονται με τη βιομηχανία του άνθρακα και του χάλυβα.

[4] ΕΕ C 80 της 10.3.2001.

Δεδομένου ότι η κύρωση της συνθήκης της Νίκαιας δεν πραγματοποιήθηκε πριν από τη λήξη της συνθήκης ΕΚΑΧ, τα κράτη μέλη έδωσαν προσωρινή εντολή διαχείρισης στην Ευρωπαϊκή Επιτροπή για να διαχειριστεί την υπό εκκαθάριση περιουσία της ΕΚΑΧ, εφαρμόζοντας τις ίδιες αρχές [5] που προβλέπονται στο πρωτόκολλο της συνθήκης της Νίκαιας. Η Ιρλανδία δήλωσε, με δημοψήφισμα στις 19 Οκτωβρίου 2002, τη συμφωνία της να προβεί στην κύρωση της συνθήκης της Νίκαιας.

[5] Απόφαση των αντιπροσώπων των κυβερνήσεων των κρατών μελών της ΕΚΑΧ συνερχόμενων στο πλαίσιο του Συμβουλίου στις 27.02.2002 (ΕΕ L 79 της 22.03.2002).

Ενόψει της λήξης της συμφωνίας ΕΚΑΧ, η φορολογική εισφορά ΕΚΑΧ μηδενίστηκε από το 1998 και η πολιτική δανείων σταμάτησε από τον Ιούλιο του 1997 (απόφαση της Επιτροπής της 22ας Ιουνίου 1994). Ως εκ τούτου, η κύρια πηγή χρηματοδότησης της ΕΚΑΧ αντιπροσωπευόταν έκτοτε από την απόδοση των ταμειακών διαθεσίμων.

B. Εφαρμοζομενεσ λογιστικεσ αρχεσ και μεθοδοι

1. Παρουσίαση των δημοσιονομικών καταστάσεων

Οι δημοσιονομικές καταστάσεις καταρτίζονται σύμφωνα με τις γενικά αποδεκτές λογιστικές αρχές.

Οι λογιστικές μέθοδοι και οι τρόποι αξιολόγησης που εφαρμόζονται στις διάφορες θέσεις των δημοσιονομικών καταστάσεων λαμβάνουν υπόψη τους περιορισμούς και τα ψηφίσματα που ισχύουν για την ΕΚΑΧ λόγω των συνθηκών και των αποφάσεων που έχουν λάβει τα διάφορα θεσμικά όργανα των Ευρωπαϊκών Κοινοτήτων σχετικά με αυτήν.

Εξάλλου, οι λογιστικές μέθοδοι που εφαρμόζονται λαμβάνουν υπόψη την έλλειψη συνέχειας της εκμετάλλευσης μετά την 23η Ιουλίου 2002, ημερομηνία λήξης της συνθήκης ΕΚΑΧ.

Παρουσιάζονται σύμφωνα με τις διατάξεις των οδηγιών 78/660/ΕΟΚ και 86/635/ΕΟΚ του Συμβουλίου [6] οι οποίες αφορούν τους ετήσιους λογαριασμούς και τους ενοποιημένους λογαριασμούς των τραπεζών και λοιπών χρηματοπιστωτικών ιδρυμάτων, στο βαθμό που οι εν λόγω διατάξεις εφαρμόζονται και με την επιφύλαξη των απαραίτητων προαναφερόμενων προσαρμογών. Η οδηγία 2001/65/ΕΚ [7] που τροποποιεί τις ανωτέρω οδηγίες όσον αφορά τους κανόνες αποτίμησης και ιδίως τη μέθοδο αποτίμησης της ακριβούς αξίας δεν εφαρμόζεται ακόμη στις δημοσιονομικές καταστάσεις της ΕΚΑΧ. Η οδηγία αυτή πρέπει να τεθεί σε εφαρμογή το αργότερο στις 31 Δεκεμβρίου 2003.

[6] ΕΕ L 222 της 14.08.1978 και ΕΕ L 372 της 31.12.1986.

[7] ΕΕ L 283 της 27.10.2001.

2. Μετατροπή των στοιχείων που εκφράζονται σε ξένο νόμισμα

Το νόμισμα που επέλεξε η ΕΚΑΧ για την κατάρτιση των ετήσιων λογαριασμών της είναι το ευρώ (« EUR »).

Όλες οι πράξεις σε ξένα νομίσματα που πραγματοποιεί η ΕΚΑΧ μετατρέπονται σε ευρώ με βάση τη μηνιαία ισοτιμία που ανακοινώνει η Ευρωπαϊκή Κεντρική Τράπεζα.

Τα μη νομισματικά στοιχεία μετατρέπονται σε ευρώ με βάση τη μηνιαία ισοτιμία που ισχύει κατά την ημερομηνία απόκτησής τους ή την ημερομηνία της τελευταίας αναπροσαρμογής της αξίας τους.

Κατά την ημερομηνία κατάρτισης του ισολογισμού, τα νομισματικά στοιχεία μετατρέπονται σε ευρώ με βάση τη μηνιαία ισοτιμία που ισχύει την ημερομηνία αυτή. Οι αρνητικές διαφορές μεταφέρονται ως έξοδα στο λογαριασμό κερδών και ζημιών. Οι θετικές διαφορές μεταβιβάζονται και εγγράφονται στη θέση «ρυθμιστικοί λογαριασμοί», στο παθητικό του ισολογισμού.

2.1 Ισοτιμίες μετατροπής

Για τη μετατροπή σε ευρώ των λογαριασμών του ισολογισμού στα διάφορα νομίσματα χρησιμοποιήθηκαν οι ακόλουθες ισοτιμίες:

>ΘΕΣΗ ΠIΝΑΚΑ>

2.2 Στις 23 Ιουλίου 2002, τα διάφορα νομίσματα που αναφέρονται προηγουμένως, καθώς και το ευρώ, σχηματίζουν τον ισολογισμό της ΕΚΑΧ ως εξής (σε ευρώ):

>ΘΕΣΗ ΠIΝΑΚΑ>

3. Τοποθέτηση ταμειακών διαθεσίμων και τρόπος αξιολόγησης των ομολογιών και λοιπών τίτλων

Οι εσωτερικοί κανόνες εποπτείας της ΕΚΑΧ επιβάλλουν τον περιορισμό των επενδύσεων χαρτοφυλακίου σε ομολογίες εκδοτών πρώτης τάξης. Εντούτοις, το 1998, και κατ' εξαίρεση, στο πλαίσιο της συμφωνίας αναδιάρθρωσης του χρέους ενός οφειλέτη που δεν είναι σε θέση να εκπληρώσει τις υποχρεώσεις του, η ΕΚΑΧ κατέστη ιδιοκτήτρια μετοχών και άλλων τίτλων συμμετοχής με κυμαινόμενη απόδοση μιας επιχείρησης ιδιωτικού δικαίου.

Η αξία των ομολογιών και των άλλων τίτλων σταθερής απόδοσης, καθώς και των μετοχών και λοιπών τίτλων με κυμαινόμενη απόδοση υπολογίζεται με βάση το χαμηλότερο επίπεδο του μέσου κόστους απόκτησης ή της αγοραίας τους αξίας που ισχύει στο τέλος του οικονομικού έτους.

Εξαιρούνται από τον εν λόγω κανόνα οι τίτλοι που θεωρούνται πάγια χρηματοπιστωτικά στοιχεία του ενεργητικού, οι οποίοι υπολογίζονται με βάση το χαμηλότερο επίπεδο του μέσου κόστους απόκτησης ή της αξίας εξόφλησης.

4. Ιδιομορφίες των δημοσιονομικών καταστάσεων της ΕΚΑΧ

α) Επιχειρησιακός προϋπολογισμός της ΕΚΑΧ

Μέρος των κεφαλαίων ΕΚΑΧ διατέθηκε για τον επιχειρησιακό προϋπολογισμό της ΕΚΑΧ (ΕΠΕ). Ο εν λόγω επιχειρησιακός προϋπολογισμός θεσπιζόταν ετησίως από την Επιτροπή, κατόπιν ενημέρωσης του Συμβουλίου και διαβούλευσης με το Ευρωπαϊκό Κοινοβούλιο. Ο τελευταίος προϋπολογισμός καταρτίστηκε για την περίοδο που εκτεινόταν από την 1η Ιανουαρίου έως τις 23 Ιουλίου 2002.

Οι αναλήψεις υποχρεώσεων του ΕΠΕ έναντι τρίτων, οι οποίες ήταν ακόμη ανοικτές στις 23 Ιουλίου 2002, εμφανίζονται στη θέση «Αναλήψεις υποχρεώσεων του επιχειρησιακού προϋπολογισμού προς εκκαθάριση» (βλ. σημείωση C12).

Οι διατάξεις σχετικά με τη χρηματοδότηση του επιχειρησιακού προϋπολογισμού της ΕΚΑΧ 2002 (149.794.520 ευρώ στις 31 Δεκεμβρίου 2001) χρησιμοποιήθηκαν για 79 εκατ. ευρώ και το υπόλοιπο μεταφέρθηκε στις 23 Ιουλίου 2002 (βλ. σημειώσεις C12, C16.1 και C16.2).

β) Προϋπολογισμός χρηματοδότησης της έρευνας για τον άνθρακα και τον χάλυβα

Τα κράτη μέλη της Ευρωπαϊκής Ένωσης αποφάσισαν ότι τα έσοδα που προέρχονται από τη διαχείριση των περιουσιακών στοιχείων της ΕΚΑΧ, μετά την 23η Ιουλίου 2002, θα πρέπει να αποτελέσουν ένα έσοδο που θα διατεθεί στον γενικό προϋπολογισμό των Ευρωπαϊκών Κοινοτήτων [8]. Το έσοδο αυτό προορίζεται για ένα πρόγραμμα έρευνας σχετικό με τις βιομηχανίες άνθρακα και χάλυβα όπως αναφέρεται στη σημείωση A της παρούσας έκθεσης.

[8] Απόφαση των εκπροσώπων των κυβερνήσεων των κρατών μελών της ΕΚΑΧ που συνεδρίασαν στο πλαίσιο του Συμβουλίου στις 27.02.2002 (ΕΕ L 79 της 22.03.2002).

Η ΕΚΑΧ έχει ήδη καταρτίσει προβλέψεις για την εκκίνηση αυτού του μηχανισμού χρηματοδότησης της έρευνας για τον άνθρακα και το χάλυβα. Οι εν λόγω προβλέψεις παρατίθενται στη θέση «Προϋπολογισμός χρηματοδότησης της έρευνας άνθρακα-χάλυβα». (βλ. σημείωση C.14).

5. Μετατροπή των λογιστικών μεθόδων

Έως τη χρήση 2001, τα πρόστιμα και οι επιδοτήσεις επιτοκίου θεωρήθηκαν πόροι της ΕΚΑΧ μόνο αφού εισπράχθηκαν οριστικά. Τα επιβληθέντα πρόστιμα και οι επιδοτήσεις επιτοκίου που δεν έχουν ακόμη εισπραχθεί και των οποίων είχε ζητηθεί η επιστροφή, μεταφέρθηκαν στις προβλέψεις χρηματοδότησης (βλ. σημείωση C13.2α). Με τη λήξη του επιχειρησιακού προϋπολογισμού της ΕΚΑΧ, οι προβλέψεις χρηματοδότησης αποσύρθηκαν και, για προληπτικούς λόγους, μεταφέρθηκαν στη διόρθωση αξίας για επισφαλείς πιστώσεις.

Γ. Επεξηγηματικεσ σημειωσεισ για τισ θεσεισ του ισολογισμου και των λογαριασμων κερδων και ζημιων

1. Διαθέσιμα στις κεντρικές τράπεζες

Η εν λόγω θέση αντιπροσωπεύει τα διαθέσιμα της ΕΚΑΧ στις κεντρικές τράπεζες ορισμένων κρατών μελών.

2. Απαιτήσεις έναντι πιστωτικών ιδρυμάτων

2.1. Με προθεσμία ή με προειδοποίηση

Η υπολειπόμενη διάρκεια των εν λόγω πιστώσεων κατανέμεται ως εξής:

(σε ευρώ)

>ΘΕΣΗ ΠIΝΑΚΑ>

2.2. Δάνεια

Η υπολειπόμενη διάρκεια των εν λόγω δανείων κατανέμεται ως εξής:

(σε ευρώ)

>ΘΕΣΗ ΠIΝΑΚΑ>

3. Απαιτήσεις έναντι πελατών

3.1. Δάνεια

Τα δάνεια που χορηγούνται στα πιστωτικά ιδρύματα εμφανίζονται στη θέση "Απαιτήσεις κατά πιστωτικών ιδρυμάτων" (βλ. σημείωση C2).

Τα άλλα δάνεια αναλύονται ως εξής:

(σε ευρώ)

>ΘΕΣΗ ΠIΝΑΚΑ>

Σημείωση: Η εγγύηση των δανείων επιτυγχάνεται, γενικά, μέσω των εγγυοδοτήσεων των κρατών μελών, των τραπεζών και των επιχειρήσεων ή μέσω εγγραφής υποθηκών.

Τα δάνεια που χορηγήθηκαν σε χρεώστη ο οποίος αθέτησε τις υποχρεώσεις του εκχωρήθηκαν σε τρίτο στις 5 Αυγούστου 2002. Τα δάνεια ποσού 50.463.192 ευρώ αποτελούσαν αντικείμενο, κατά τις 31 Δεκεμβρίου 2001, διόρθωσης αξίας ύψους 29.190.879 ευρώ. Η εν λόγω διόρθωση αξίας προσαρμόστηκε στις 23 Ιουλίου 2002 προκειμένου να αντικατοπτρίζει την τιμή εκχώρησης των δανείων, ήτοι 27.064.451 ευρώ, που είχε οριστεί πριν από τις 23 Ιουλίου.

3.2. Εισφορά

Το ποσοστό εισφοράς για την περίοδο 1998-2002 ήταν 0%, επομένως οι απαιτήσεις στις 23 Ιουλίου 2002 αναφέρονται σε προηγούμενα έτη.

Η εν λόγω θέση αναλύεται ως εξής:

(σε ευρώ)

>ΘΕΣΗ ΠIΝΑΚΑ>

3.3. Πρόστιμα

Η θέση αυτή περιλαμβάνει τις απαιτήσεις της Επιτροπής έναντι επιχειρήσεων στις οποίες έχει επιβληθεί πρόστιμο κατ' εφαρμογή των κανόνων της συνθήκης. Η μέθοδος εγγραφής τροποποιήθηκε κατόπιν της λήξης των επιχειρησιακών προϋπολογισμών της ΕΚΑΧ (βλ. σημείωση B5).

Η εν λόγω θέση αναλύεται ως εξής:

(σε ευρώ)

>ΘΕΣΗ ΠIΝΑΚΑ>

3.4. Επιδοτήσεις επιτοκίου προς ανάκτηση

Η θέση αυτή αντιπροσωπεύει τις απαιτήσεις επί επιχειρήσεων που έλαβαν επιδοτούμενο δάνειο και από τις οποίες η Επιτροπή αναγκάστηκε να ζητήσει την πλήρη ή μερική επιστροφή της καταβληθείσας επιδότησης επιτοκίων.

(σε ευρώ)

>ΘΕΣΗ ΠIΝΑΚΑ>

4. Ομολογίες και άλλοι τίτλοι σταθερής απόδοσης

4.1. Σύνθεση

Οι ομολογίες και οι άλλοι τίτλοι σταθερής απόδοσης κατανέμονται ως εξής:

(σε ευρώ)

>ΘΕΣΗ ΠIΝΑΚΑ>

Η καθαρή κίνηση των διορθώσεων αξίας ίση προς EUR 55.990.109 αναλύεται ως εξής:

- επιδότηση διόρθωσης αξίας: 63.570.916

- επιστροφή διορθώσεων αξίας: -7.580.807

55.990.109

4.2. Λήξη έως τις 23 Ιουλίου 2003

Το ακόλουθο μερίδιο του χαρτοφυλακίου τίτλων λήγει οριστικά στις 23 Ιουλίου 2003 (σε ευρώ):

- Δημόσιοι εκδότες: // 235.576.417

- Άλλοι εκδότες: // 139.964.420

//

Σύνολο: // 375.540.837

4.3. Πάγια χρηματοπιστωτικά στοιχεία του ενεργητικού (βλ. σημείωση B.3)

Ορίζονται ως πάγια χρηματοπιστωτικά στοιχεία του ενεργητικού οι τίτλοι που προορίζονται να παραμείνουν στο χαρτοφυλάκιο μέχρι την οριστική τους λήξη. Πρόκειται κυρίως για μακροπρόθεσμους τίτλους για την εξυπηρέτηση ληφθέντων δανείων.

Στις 23 Ιουλίου 2002, τα πάγια χρηματοπιστωτικά στοιχεία του ενεργητικού ανέρχονταν, σε ονομαστική αξία, σε 161.922.895 ευρώ, ποσό κατώτερο της μέσης τιμής απόκτησης. Κατά συνέπεια, η διόρθωση αξίας ποσού 62.397.971 ευρώ αναγνωρίστηκε στο αποτέλεσμα της περιόδου που λήγει στις 23 Ιουλίου 2002.

4.4. Ποσοστό απόδοσης

Οι επενδύσεις των ταμειακών διαθεσίμων λαμβάνουν υπόψη τους περιορισμούς όσον αφορά την ημερομηνία λήξης και τη ρευστότητα σχετικά με τις χρηματοοικονομικές πράξεις της ΕΚΑΧ. Υπόκεινται σε αυστηρά κριτήρια όσον αφορά τη χρηματοοικονομική ποιότητα του αντισταθμίσματος.

Το ποσοστό απόδοσης των επενδύσεων σε ετήσια βάση, το οποίο περιλαμβάνει τη διακύμανση της αξίας της αγοράς ομολογιών (που έχει υπολογιστεί σύμφωνα με τη μέθοδο "Modified Dietz Method") είναι 4,51% για την περίοδο που λήγει στις 23 Ιουλίου 2002.

5. Μετοχές και άλλοι τίτλοι με κυμαινόμενη απόδοση

Οι μετοχές και οι άλλοι τίτλοι με κυμαινόμενη απόδοση εξελίχθηκαν ως εξής:

(σε ευρώ)

>ΘΕΣΗ ΠIΝΑΚΑ>

Αυτές οι μετοχές και οι λοιποί τίτλοι με κυμαινόμενη απόδοση παραλήφθηκαν από την ΕΚΑΧ στο πλαίσιο της υπογραφής του σχεδίου αναδιάρθρωσης ενός οφειλέτη που δεν ήταν σε θέση να εκπληρώσει τις υποχρεώσεις του (βλ. σημείωση B.3).

Η καθαρή κίνηση ύψους 42.960.314 ευρώ αντιστοιχεί στη χρήση των διορθώσεων αξίας σχετικά με τις μετοχές που εκχωρήθηκαν κατά την περίοδο που λήγει στις 23 Ιουλίου 2002 για ποσό 44.365.901 ευρώ και με συμπληρωματική επιχορήγηση ύψους 1.405.587 ευρώ.

6. Άλλα στοιχεία του ενεργητικού

Τα άλλα στοιχεία του ενεργητικού αναλύονται ως εξής:

(σε ευρώ)

>ΘΕΣΗ ΠIΝΑΚΑ>

7. Ρυθμιστικοί λογαριασμοί ενεργητικού

Οι ρυθμιστικοί λογαριασμοί ενεργητικού αναλύονται ως εξής:

(σε ευρώ)

>ΘΕΣΗ ΠIΝΑΚΑ>

8. Οφειλές σε πιστωτικά ιδρύματα

Η υπολειπόμενη διάρκεια των πράξεων αυτών κατανέμεται ως εξής:

(σε ευρώ)

>ΘΕΣΗ ΠIΝΑΚΑ>

9. Οφειλές που αντιπροσωπεύονται από παραστατικό τίτλο

Η θέση αυτή περιλαμβάνει τα ομολογιακά δάνεια που εκδόθηκαν από την ΕΚΑΧ.

Ποσό ύψους 228.673.526 ευρώ συγκροτείται από δανειοδοτήσεις που λήγουν εντός διαστήματος μικρότερου του ενός έτους (104.115.280 ευρώ στις 31 Δεκεμβρίου 2001).

10. Άλλα στοιχεία του παθητικού

Τα άλλα στοιχεία του παθητικού αναλύονται ως εξής:

(σε ευρώ)

>ΘΕΣΗ ΠIΝΑΚΑ>

11. Ρυθμιστικοί λογαριασμοί παθητικού

Οι ρυθμιστικοί λογαριασμοί παθητικού αναλύονται ως εξής:

(σε ευρώ)

>ΘΕΣΗ ΠIΝΑΚΑ>

12. Αναλήψεις υποχρεώσεων επιχειρησιακού προϋπολογισμού ΕΚΑΧ προς εκκαθάριση

Στη θέση αυτή εμφανίζονται οι αναλήψεις υποχρεώσεων που απομένουν προς εκκαθάριση στον τίτλο επιχειρησιακοί προϋπολογισμοί ΕΚΑΧ (βλ. σημείωση B4α).

Κατά την περίοδο που εκτείνεται από την 1η Ιανουαρίου έως τις 23 Ιουλίου 2002, οι αναλήψεις υποχρεώσεων για τον επιχειρησιακό προϋπολογισμό εξελίχθηκαν ως εξής:

(σε ευρώ)

>ΘΕΣΗ ΠIΝΑΚΑ>

Το αποθεματικό για τη χρηματοδότηση του επιχειρησιακού προϋπολογισμού 2002 και το αποθεματικό για απρόβλεπτα του προϋπολογισμού μεταφέρθηκαν (βλ. επίσης σημείωση C16.2)

>ΘΕΣΗ ΠIΝΑΚΑ>

(1) Απόφαση αριθ. 2537/2001/ΕΚΑΧ της Επιτροπής της 21ης Δεκεμβρίου 2001 (ΕΠΕ 2002).

13. Πρόβλεψη για κινδύνους και έξοδα

13.1. Ταμείο εγγυήσεων

Το ταμείο εγγυήσεων προορίζεται για την κάλυψη των δανειοληπτικών και δανειοδοτικών πράξεων. Μετά την ανάληψη 51 εκατ. ευρώ, το ταμείο εγγυήσεων ανερχόταν σε 529 εκατ. ευρώ στις 23 Ιουλίου 2002.

Πράγματι, η Επιτροπή επιβεβαίωσε, στις 11 Σεπτεμβρίου 1996, τη θέλησή της να διατηρήσει ένα επίπεδο του ταμείου εγγύησης ύψους ίσου προς το 100% των δανείων που δεν θα έχουν εξοφληθεί μετά τις 23 Ιουλίου 2002, τα οποία δεν θα απολαμβάνουν εγγύησης κράτους μέλους. Στις 23 Ιουλίου 2002, είχε επιτευχθεί το 100% της εν λόγω κάλυψης. Εντούτοις, λόγω του ότι ένα μέρος των δανείων είναι εκφρασμένο σε GBP, το ύψος κάλυψης 100% ενδέχεται να εξελιχθεί σε συνάρτηση με τη διακύμανση της ισοτιμίας GBP/EUR.

Το ταμείο εγγυήσεων εξελίχθηκε ως εξής:

(σε ευρώ)

>ΘΕΣΗ ΠIΝΑΚΑ>

13.2. Λοιπές προβλέψεις

Η θέση αυτή επαναλαμβάνει τις προβλέψεις για πρόστιμα και επιδοτήσεις προς ανάκτηση (42.385.781 ευρώ στις 31 Δεκεμβρίου 2001) και τις άλλες προβλέψεις συνολικού ποσού 57.012.724 ευρώ (108.313.490 ευρώ στις 31 Δεκεμβρίου 2001).

α) Προβλέψεις για πρόστιμα και επιδοτήσεις προς ανάκτηση (βλ. σημείωση B.5):

(σε ευρώ)

>ΘΕΣΗ ΠIΝΑΚΑ>

β) Λοιπές προβλέψεις:

(σε ευρώ)

>ΘΕΣΗ ΠIΝΑΚΑ>

(1) Κατόπιν της αφερεγγυότητας ενός οφειλέτη, ομόλογα που εκδόθηκαν από την ΕΚΑΧ με μακροπρόθεσμη διάρκεια (προθεσμία εξόφλησης μετά το 2002) και με σταθερό επιτόκιο δεν εξομοιώνονται πλέον προς στοιχεία ενεργητικού που παράγουν ισοδύναμο επιτόκιο. Στο πλαίσιο της αρχής της πρόνοιας και λόγω της λήξης της συνθήκης ΕΚΑΧ το 2002, δημιουργήθηκε πρόβλεψη ώστε να καλυφθεί πλήρως ο κίνδυνος που προέρχεται από τα επιτόκια. Η ΕΚΑΧ απέκτησε το 2002 ειδικό χαρτοφυλάκιο το οποίο αποφέρει ίδιο τόκο με τον προς καταβολή τόκο. Ως εκ τούτου, η πρόβλεψη αναλήφθηκε.

(2) Η πρόβλεψη αυτή δημιουργήθηκε για να επιτρέψει την κάλυψη των εξόδων για νομική υποστήριξη και άλλων απρόβλεπτων εξόδων. Ο κίνδυνος αυτός υφίσταται κυρίως στον νομικό τομέα επειδή η ΕΚΑΧ, για τις δραστηριότητές της, δεν προσφεύγει τόσο συχνά στους εθνικούς φορείς οι οποίοι αναλαμβάνουν όλα τα έξοδα παρέμβασης που αφορούν τις χορηγήσεις δανείων.

(3) Η πρόβλεψη αυτή δημιουργήθηκε από πληρωμές προστίμων που εισπράχθηκαν και από τους δεδουλευμένους τόκους μετά τις εν λόγω πληρωμές στο πλαίσιο της απόφασης 94/215/ΕΚΑΧ της 16ης Φεβρουαρίου 1994, για την κάλυψη της ενδεχόμενης επιστροφής των εισπραχθέντων ποσών στην περίπτωση κατά την οποία το Δικαστήριο αποφανθεί υπέρ των επιχειρήσεων που άσκησαν προσφυγή κατά της απόφασης του Πρωτοδικείου της 11ης Μαρτίου 1999 (σημείωση C3.3).

(4) Η πρόβλεψη αυτή δημιουργήθηκε από πληρωμές προστίμων που εισπράχθηκαν και από τους δεδουλευμένους τόκους μετά τις εν λόγω πληρωμές στο πλαίσιο της απόφασης 98/247/ΕΚΑΧ της 21ης Ιανουαρίου 1998 για την κάλυψη της ενδεχόμενης επιστροφής των εισπραχθέντων ποσών στην περίπτωση κατά την οποία το Δικαστήριο αποφανθεί υπέρ των επιχειρήσεων που άσκησαν προσφυγή κατά της απόφασης του Πρωτοδικείου της 13ης Δεκεμβρίου 2001 (σημείωση C3.3).

14. Προϋπολογισμός χρηματοδότησης της έρευνας για τον άνθρακα και τον χάλυβα

Η θέση αυτή αναλύεται ως εξής:

(σε ευρώ)

>ΘΕΣΗ ΠIΝΑΚΑ>

Στο πλαίσιο της λήξης της συνθήκης ΕΚΑΧ την 23η Ιουλίου 2002 και της εκκαθάρισης της ΕΚΑΧ, αποφασίστηκε ότι όλα τα περιουσιακά στοιχεία της ΕΚΑΧ τη στιγμή της λήξης της συνθήκης θα υπάγονται στη διαχείριση της Ευρωπαϊκής Επιτροπής από την 24η Ιουλίου 2002 [9]. Η καθαρή αξία αυτών των περιουσιακών στοιχείων θεωρείται περιουσιακό στοιχείο που προορίζεται για την έρευνα στους τομείς που συνδέονται με τη βιομηχανία του άνθρακα και του χάλυβα. Τα έσοδα που θα παράγονται από αυτό το περιουσιακό στοιχείο θα διατίθενται αποκλειστικά για την έρευνα που πραγματοποιείται στους τομείς που συνδέονται με τη βιομηχανία του άνθρακα και του χάλυβα.

[9] Απόφαση των εκπροσώπων των κυβερνήσεων των κρατών μελών της ΕΚΑΧ που συνεδρίασαν στο πλαίσιο του Συμβουλίου, στις 27.02.2002 (ΕΕ L 79 της 22.03.2002).

Στην πράξη, το καθαρό κέρδος της διαχείρισης της περιουσίας (το οποίο θα επενδύεται πρωτίστως σε χαρτοφυλάκιο ομολογιών και προθεσμιακές καταθέσεις) το έτος n θα μεταφέρεται στον γενικό προϋπολογισμό της Ευρωπαϊκής Κοινότητας και θα χρησιμεύσει για την έρευνα του έτους n+2. Με βάση προσομοιώσεις του καθαρού κέρδους της διαχείρισης της περιουσίας, αποφασίστηκε ένα αρχικό επίπεδο χρηματοδότησης ύψους 60 εκατ. ευρώ.

Για την άμβλυνση των διακυμάνσεων όσον αφορά τη χρηματοδότηση της έρευνας, που ενδέχεται να προκύψουν από την εξέλιξη των χρηματαγορών, θα εφαρμόζεται διαδικασία απόσβεσης σύμφωνα με τις διαδικασίες που έχουν εγκριθεί από τα κράτη μέλη. Αυτός ο τύπος διαδικασίας απόσβεσης θα εφαρμοστεί για πρώτη φορά στα αποτελέσματα του οικονομικού έτους 2003 και θα χρησιμεύσει για τον καθορισμό της επιχορήγησης για την έρευνα του 2005. Για την εκκίνηση αυτού του μηχανισμού, η ΕΚΑΧ έχει καταρτίσει αποθεματικό για την απόσβεση των διακυμάνσεων.

15. Αποθεματικά και αποτελέσματα

(σε ευρώ)

>ΘΕΣΗ ΠIΝΑΚΑ>

Το ειδικό αποθεματικό χρησιμοποιείται για τη χορήγηση δανείων από ίδια κεφάλαια της ΕKAX για τη χρηματοδότηση εργατικών κατοικιών. Στις 23 Ιουλίου 2002, το οφειλόμενο υπόλοιπο των δανείων που χορηγήθηκαν ανερχόταν σε 112,3 εκατ. ευρώ. Κατά συνέπεια, κατέστη δυνατή η αποδέσμευση ποσού 5.700.000 ευρώ, το οποίο μεταβιβάστηκε στα ελεύθερα αποθέματα.

Το παλαιό ταμείο συντάξεων αντιπροσώπευε αρχικά το σύνολο των συνταξιοδοτικών υποχρεώσεων της ΕΚΑΧ πριν από την 5η Μαρτίου 1968. Από την ημερομηνία αυτή και μετά, οι υποχρεώσεις για την καταβολή των συντάξεων των υπαλλήλων αναλήφθηκαν από τα κράτη μέλη μέσω του γενικού προϋπολογισμού. Το ταμείο αυτό χρησιμοποιείται για τη χορήγηση στεγαστικών δανείων στους υπαλλήλους των Ευρωπαϊκών Κοινοτήτων. Στις 23 Ιουλίου 2002, το οφειλόμενο υπόλοιπο των δανείων που χορηγήθηκαν ανερχόταν σε 36 εκατ. ευρώ. Κατά συνέπεια, κατέστη δυνατή η απελευθέρωση ποσού ύψους 4.000.000 ευρώ, το οποίο μεταβιβάστηκε στα ελεύθερα αποθέματα.

Το αποθεματικό "Διαθέσιμα του ταμείου έρευνας άνθρακα-χάλυβα", που καταρτίστηκε στο πλαίσιο της εκκαθάρισης της ΕΚΑΧ (βλέπε σημείωση 14), περιλαμβάνει τα ελεύθερα αποθέματα.

16. Ανάλυση του αποτελέσματος του οικονομικού έτους

Το συνολικό αποτέλεσμα της ΕΚΑΧ επηρεάζεται τόσο από το αποτέλεσμα των πράξεων εκτός προϋπολογισμού (δανειοδοτήσεις/δανειοληψίες - τοποθετήσεις ταμειακών διαθεσίμων - συναλλαγματικές διακυμάνσεις), όσο και από το αποτέλεσμα των πράξεων του επιχειρησιακού προϋπολογισμού της ΕΚΑΧ.

16.1. Πράξεις εκτός προϋπολογισμού

(σε ευρώ)

>ΘΕΣΗ ΠIΝΑΚΑ>

(1) Κατ' εφαρμογή της αλλαγής της λογιστικής μεθόδου που πραγματοποιήθηκε στις 31 Δεκεμβρίου 1992, τα έσοδα της χρήσης 2002 διατέθηκαν για τη χρηματοδότηση του επιχειρησιακού προϋπολογισμού 2002 (καθαρό υπόλοιπο, σημείωση C16.2).

16.2. Εκτέλεση του επιχειρησιακού προϋπολογισμού της ΕΚΑΧ

(σε ευρώ)

>ΘΕΣΗ ΠIΝΑΚΑ>

17. Τόκοι και εξομοιούμενα έξοδα

(σε ευρώ)

>ΘΕΣΗ ΠIΝΑΚΑ>

18. Έξοδα διοικητικής λειτουργίας

Ποσό ύψους 2.794.520 ευρώ (5 εκατ. ευρώ το 2001) καταβλήθηκε στον γενικό προϋπολογισμό της Επιτροπής των Ευρωπαϊκών Κοινοτήτων για την κατ' αποκοπή κάλυψη των εξόδων διοικητικής λειτουργίας της ΕΚΑΧ.

19. Άλλα έξοδα εκμετάλλευσης

(σε ευρώ)

>ΘΕΣΗ ΠIΝΑΚΑ>

Η ζημία επί απαιτήσεων εξουδετερώνεται από την αντίστοιχη ανάληψη της διόρθωσης αξίας.

20. Εισπραχθέντες τόκοι και εξομοιούμενα έσοδα

(σε ευρώ)

>ΘΕΣΗ ΠIΝΑΚΑ>

21. Άλλα έσοδα εκμετάλλευσης

(σε ευρώ)

>ΘΕΣΗ ΠIΝΑΚΑ>

22. Έσοδα σχετικά με τον επιχειρησιακό προϋπολογισμό

(σε ευρώ)

>ΘΕΣΗ ΠIΝΑΚΑ>

(1) Η Συνθήκη εξουσιοδοτεί την ΕΚΑΧ να επιβάλει εισφορά επί της παραγωγής άνθρακα και χάλυβα των επιχειρήσεων της Κοινότητας. Ως βάση υπολογισμού χρησιμοποιούνται οι μέσες κοινοτικές αξίες των διαφόρων προϊόντων που υπόκεινται στην εισφορά. Για τα έτη 1998 έως 2002 η Ευρωπαϊκή Επιτροπή αποφάσισε να ορίσει ποσοστό εισφοράς 0%.

(2) Η θέση αυτή περιλαμβάνει τα έσοδα που προκύπτουν από την είσπραξη προστίμων τα οποία επιβάλλονται από την Επιτροπή σύμφωνα με τα άρθρα 58 και 65 της συνθήκης ΕΚΑΧ, καθώς και από τις προσαυξήσεις υπερημερίας.

23. Υποχρεώσεις εκτός ισολογισμού

23.1. Υποχρεώσεις τρίτων

(σε ευρώ)

>ΘΕΣΗ ΠIΝΑΚΑ>

23.2. Υποχρεώσεις εκτός ισολογισμού

(σε ευρώ)

>ΘΕΣΗ ΠIΝΑΚΑ>

(1) Σύμφωνα με την απόφαση αριθ. 2002/234/ΕΚΑΧ της 27.02.2002 (παράρτημα 1, σημείο 6) των αντιπροσώπων των κρατών μελών στο πλαίσιο του Συμβουλίου (βλ. σημείωση A), τα διοικητικά έξοδα της ΕΚΑΧ προς εκκαθάριση αναλαμβάνονται από την Επιτροπή. Η ΕΚΑΧ μεταφέρει 3,3 εκατ. ευρώ στον προϋπολογισμό της Ευρωπαϊκής Ένωσης. Το ποσό που αντιστοιχεί στα έξοδα διοικητικής λειτουργίας για την περίοδο από τις 24 Ιουλίου 2002 έως τις 31 Δεκεμβρίου 2002, ήτοι 1.455.616 ευρώ, παρουσιάζεται σαν υποχρέωση εκτός ισολογισμού.

Μετά την έναρξη ισχύος της συνθήκης της Νίκαιας, όλα τα περιουσιακά στοιχεία της ΕΚΑΧ θα μεταφερθούν στην Ευρωπαϊκή Κοινότητα και η υποχρέωση καταβολής ενός κατ' αποκοπή ποσού στον προϋπολογισμό της Ευρωπαϊκής Ένωσης θα αντικατασταθεί από τους κανόνες που πρέπει να εφαρμοστούν δυνάμει του πρωτοκόλλου.

(2) Σεβόμενη την υπογραφή της, η ΕΚΑΧ κατά παράδοση πληρώνει τα τοκομερίδια ακόμη και μετά την παραγραφή. Η εκκαθάριση της ΕΚΑΧ συνεπάγεται τον τερματισμό αυτής της πρακτικής.

24. Εξέλιξη της δημοσιονομικής κατάστασης για την περίοδο που λήγει στις 23 Ιουλίου 2002

(σε εκατ. ευρώ)

>ΘΕΣΗ ΠIΝΑΚΑ>

Παραρτήματα

Κύρια χαρακτηριστικά των τρεχόντων ληφθέντων δανείων

(Αξία ευρώ της 23ης Ιουλίου 2002) Μέσο: ΕΚΑΧ

>ΘΕΣΗ ΠIΝΑΚΑ>

Συμβάσεις που μετατράπηκαν σε EUR

1990 9,16 15 2.700.000 DEM/EUR 552.195 552.195

1990 9,0 15 24.400.000 DEM/EUR 184.065 184.065

1992 3,5 15 11.900.000 DEM/EUR 3.042.187 3.042.187

1992 3,745 10 45.950.000.000 ITL/EUR 4.423.453 4.423.453

1992 3,6325 10 70.900.000 DEM/EUR 6.953.570 6.953.570

1992 3,0 15 9.000.000.000 ITL/EUR 2.324.056 2.324.056

1992 3,039 20 300.000.000 FRF/EUR 45.734.705 45.734.705

1992 9,7 10 23.600.000 FRF/EUR 719.559 719.559

1992 12,9 10 350.000.000 ESP/EUR 262.943 262.943

1992 3,6725 15 11.000.000 DEM/EUR 3.374.526 3.374.526

1992 2,875 10 18.500.000.000 ITL/EUR 1.781.776 1.781.776

1992 8,34 15 2.300.000 DEM/EUR 587.986 587.986

1993 3,67875 10 20.000.000 DEM/EUR 2.045.168 2.045.168

1993 7,08 15 1.750.000 DEM/EUR 626.333 626.333

1993 6,39 15 1.355.000 DEM/EUR 484.960 484.960

1993 6,64 15 1.185.000 DEM/EUR 424.117 424.117

1993 3,888 10 15.600.000.000 ITL/EUR 1.611.346 1.611.346

1993 6,75 15 1.000.000 DEM/EUR 306.775 306.775

1993 3,6475 10 57.300.000 DEM/EUR 2.240.379 2.240.379

1993 3,7975 10 52.600.000.000 ITL/EUR 1.258.089 1.258.089

1993 7 10 1.500.000.000 FRF/EUR 228.673.526 228.673.526

1993 3,50875 10 18.200.000 DEM/EUR 1.861.102 1.861.102

1993 3,75375 10 19.700.000.000 ITL/EUR 1.137.496 1.137.496

Σύνολο ανά νόμισμα 310.610.312 310.610.312

Συμβάσεις σε GBP

1990 11,875 19 60.000.000 GBP 60.000.000 94.801.706

1992 9,875 25 50.000.000 GBP 17.220.000 27.208.090

1992 9,875 25 30.000.000 GBP 30.000.000 47.400.853

1993 9,875 24 20.000.000 GBP 20.000.000 31.600.569

1994 6,875 25 50.000.000 GBP 35.261.000 55.713.383

1994 8,9375 25 47.000.000 GBP 47.000.000 74.261.337

Σύνολο ανά νόμισμα 209.481.000 330.985.938

Συμβάσεις σε USD

1993 6,375 15 100.000.000 USD 100.000.000 100.908.174

Σύνολο ανά νόμισμα 100.000.000 100.908.174

Γενικό σύνολο σε EUR 742.504.424

Δραστηριότητες που αφορούν τον επιχειρησιακό προϋπολογισμό ΕΚΑΧ

Παραδοσιακές ενισχύσεις αναπροσαρμογής [άρθρο 56, παράγραφος 1, σημείο γ) και παράγραφος 2, σημείο β) της συνθήκης ΕΚΑΧ]

(ποσά που καλύπτονται ως πρόβλεψη)

>ΘΕΣΗ ΠIΝΑΚΑ>

Παραδοσιακές ενισχύσεις αναπροσαρμογής [άρθρο 56, παράγραφος 1, σημείο γ) και παράγραφος 2, σημείο β) της συνθήκης ΕΚΑΧ]

(νέες χορηγούμενες πιστώσεις και αριθμός δικαιούχων το 2002)

>ΘΕΣΗ ΠIΝΑΚΑ>

Ενισχύσεις αναπροσαρμογής - Πρόγραμμα RECHAR και κοινωνικό σκέλος «άνθρακας»

(υπόλοιπα που καλύπτονται ως πρόβλεψη)

>ΘΕΣΗ ΠIΝΑΚΑ>

Ενισχύσεις αναπροσαρμογής - Κοινωνικό σκέλος «άνθρακας»

(νέες χορηγούμενες πιστώσεις και αριθμός δικαιούχων το 2002)

>ΘΕΣΗ ΠIΝΑΚΑ>